Ástralskur dómstóll staðfesti í dag ákvörðun þarlendra stjórnvalda um að ógilda vegabréfsáritun serbneska tennisleikarans Novak Djokovic. Hann segist virða niðurstöðuna en hún valdi honum gríðarlegum vonbrigðum.
Niðurstaða dómstólsins er endanleg, þar sem Novak Djokovic hyggst ekki skjóta máli sínu til Hæstaréttar Ástralíu. Ákvörðun stjórnvalda um að ógilda vegabréfsáritun Djokovic er staðfest og honum verður því vísað úr landi. Það þýðir að tennisleikarinn má ekki koma aftur til Ástralíu næstu þrjú árin. Hann hugðist leika á opna ástralska meistaramótinu í tennis sem hefst á morgun og þótti sigurstranglegur, sem fyrr. Nú er ljóst að hann bætir ekki fleiri áströlskum titlum í safn sitt næstu árin.
Stuðningsmenn Djokovic söfnuðust saman fyrir utan dómstólinn.
i, forseti Serbíu, var allt annað en sáttur við niðurstöðuna.
i sagðist telja niðurstöðuna pólitíska frekar en ákvörðun dómsvalds. Djokovic sagði niðurstöðuna vera gríðarleg vonbrigði en að hann virti hana og myndi verða samvinnuþýður við stjórnvöld þegar kæmi að brottvísun hans.